Diari Oficial de la Generalitat Valenciana


Sumari del DOGV 9626, del 27-06-2023 (2023/7105)

Extracte de la Resolució de 19 de juny de 2023, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen les ajudes per a la digitalització del cicle urbà de l'aigua en municipis de menys de 20.000 habitants de la Comunitat Valenciana (PRTR).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9626

Data del DOGV
:   27-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7105


Data del document
:   19-06-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública
    * subministrament d'aigua

Extracte de la Resolució de 19 de juny de 2023, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen les ajudes per a la digitalització del cicle urbà de l'aigua en municipis de menys de 20.000 habitants de la Comunitat Valenciana (PRTR). [2023/7105]  
   
BDNS (identif.): 704287.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/704287)  
  
Primer. Objecte  
L'objecte de les ajudes previstes en l'annex d'aquesta resolució és la concessió de subvencions dirigida a actuacions en matèria de digitalització del cicle urbà de l'aigua en municipis de menys de 20.000 habitants de la Comunitat Valenciana.  
  
Segon. Beneficiaris  
Podran adquirir la condició d'entitat beneficiària de les subvencions els ajuntaments de menys de 20.000 habitants de la Comunitat Valenciana, així com les entitats competents en matèria de proveïment i sanejament en cada àmbit territorial (de menys de 20.000 habitants), diputacions provincials, corporacions de dret públic, consorcis, mancomunitats, les empreses públiques o concessionàries, heretaments i comunitats d'aigües, constituïts a l'empara de la normativa aplicable i de les comunitats d'usuaris previstes en la legislació estatal d'aigua, o altres organismes similars de la Comunitat Valenciana.  
  
  
Tercer. Bases reguladores  
Resolució de 2023 de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen les ajudes per a la digitalització del cicle urbà de l'aigua en municipis de menys de 20.000 habitants de la Comunitat Valenciana (PRTR).  
  
Quart. Dotació  
L'import destinat a les subvencions és de 3.833.400,00 euros, i l'import màxim de la subvenció a cada projecte serà de 350.000,00 euros.  
  
  
Cinqué. Finançament  
Aquesta subvenció es finança amb fons Next Generation EU, del Mecanisme de recuperació i resiliència (MRR) destinats a l'execució del Pla de recuperació, transformació i resiliència. Està recollida en la partida pressupostària 60.50.04.599.21, capítol VII (transició digital en el sector de l'aigua (vigilància i control de l'entorn digital)), línia de subvenció S9216000, de la Llei 9/2022, de 30 de desembre, de pressupostos de la Generalitat per a l'exercici 2023.  
La part no executada en l'exercici pressupostari 2023 serà incorporada com a romanents als exercicis pressupostaris següents fins a l'execució completa del programa. S'establirà una llista de reserva per a les sol·licituds que hagen sigut baremades i que complisquen les condicions administratives i tècniques establides en les bases reguladores per a adquirir la condició de beneficiàries, però que no hagen sigut estimades per haver-se depassat la quantia màxima del crèdit fixat en la convocatòria.  
En aquest supòsit, si es renuncia a la subvenció per part d'alguna de les entitats beneficiàries en el termini d'un mes des de la notificació de la resolució de concessió, o hi ha una ampliació pressupostària del programa, l'òrgan concedent acordarà, sense necessitat d'una nova convocatòria, la concessió de la subvenció a les entitats sol·licitants següents per ordre de puntuació, sempre que amb la renúncia d'alguna de les persones beneficiàries s'haja alliberat crèdit suficient per a atendre almenys una de les sol·licituds denegades.  
  
  
Sisé. Termini de la sol·licitud, forma de presentació i documentació que ha d'adjuntar-s'hi  
El termini de presentació de sol·licituds, en l'exercici 2023, per a les ajudes d'aquesta convocatòria, serà de dos mesos a comptar de l'endemà de la publicació de l'extracte de la convocatòria en el Diari Oficial de la Generalitat Valenciana.   
Els sol·licitants, atés que, en tot cas, són persones jurídiques i, per tant, estan obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, han de presentar les sol·licituds telemàticament mitjançant la seu electrònica de la Generalitat, en l'URL següent:   
https://sede.gva.es/va/inicio/procedimientos'id\_proc=22770  
  
València, 19 de juny de 2023. La consellera d'Agricultura, Desenvolupament Rural, Emergència Climàtica i Transició Ecològica: Isaura Navarro Casillas.